Μεγάλη Δούκισσα Αναστασία Μιχαήλοβνα της Ρωσίας

Η Αναστασία Μιχαήλοβνα (ρωσ. Анастасия Михайловна, 28 Ιουλίου 1860 - 11 Μαρτίου 1922) από τον Οίκο του Σλέσβιχ-Χόλσταϊν-Γκόττορπ ήταν Μεγάλη Δούκισσα της Ρωσίας.

Βιογραφία
Ήταν η πρώτη κόρη (και το δεύτερο τέκνο) του Μιχαήλ Νικολάγιεβιτς, Μεγάλου Δούκα της Ρωσίας και της Καικιλίας του Μπάντεν.

Μεγάλωσε στον Καύκασο, όπου έζησε το διάστημα 1862 - 1878 με την οικογένειά της. Το 1879 νυμφεύτηκε τον Φρειδερίκο Φραγκίσκο Γ΄, που το 1883 έγινε μεγάλος δούκας του Μεκλεμβούργου-Σβερίν. Το ζεύγος απέκτησε τρία τέκνα· επειδή η κατάσταση της υγείας τού συζύγου δεν ήταν καλή, η οικογένεια περνούσε το μεγαλύτερο μέρος του έτους στο εξωτερικό. Η Αναστασία δεν συνήθισε ποτέ τη νέα της χώρα και δεν ήταν δημοφιλής στο Μεκλεμβούργο. Από το 1897 που απεβίωσε ο σύζυγός της, σπάνια επισκεπτόταν το Σβερίν. 

Κατά τη χηρεία της έζησε το πιο πολύ στον Γαλλικό Νότο. Ήταν γυναίκα με ισχυρή θέληση, ανεξαρτησία και αντισυμβατική· απέκτησε ένα παιδί με τον γραμματέα της το 1902, πράγμα που προκάλεσε μεγάλο σκάνδαλο. Κατά τη διάρκεια του Α΄ Παγκοσμίου Πολέμου αποφάσισε να εγκατασταθεί στην ουδέτερη Ελβετία και να ζήσει στη Λωζάννη. Λίγα έτη μετά έπαθε καρδιακή ανακοπή και απεβίωσε το 1922.

Οικογένεια
Παντρεύτηκε το 1879  Φρειδερίκο-Φραγκίσκο Γ΄ μεγάλο δούκα του Μεκλεμβούργου-Σβερίν και είχε τέκνα:
 Αλεξανδρινή (1879-1952), παντρεύτηκε τον Χριστιανό Ι΄ των Σ.Χ.Σ.Γκλύκσμπουρκ της Δανίας.
 Φρειδερίκος-Φραγκίσκος Δ΄ (1882-1945), μεγάλος δούκας του Μεκλεμβούργου.
 Καικιλία 1886-1954, παντρεύτηκε τον Γουλιέλμο των Χοεντσόλερν διάδοχο (και τιτουλάριο βασιλιά) της Γερμανίας.

Από τη μη νόμιμη σχέση της με τον Βλαντίμιρ Αλεξάνδροβιτς Πάλτοβ (1874-1944) είε ένα φυσικό τέκνο:
 (νόθος) Αλέξιος-Λουδοβίκος (23 Δεκεμβρίου 1902 - 1976) κόμης του Βένντεν, νυμφεύτηκε την Πωλέτ Σέου το 1929 και είχε τέκνα: 
 Ξένια-Αναστασία-Ζερμαίν-Λουίζα (γενν. 1930)
 Αναστασία-Αλεξανδρίνα-Πάολα-Λουίζα (1935-1995).

Πρόγονοι

Αναφορές

Οίκος του Σλέσβιχ-Χόλσταϊν-Γκόττορπ
Ρώσοι ευγενείς
Μεγάλες Δούκισσες της Ρωσίας